24.2.2022.
HR
Službeni list Europske unije
L 45/1533 KOMISIJA PRIPREMNA DJELOVANJA
POGLAVLJE PA 02 — EUROPSKA STRATEŠKA ULAGANJA (nastavak) PA 02 22
(nastavak)
PA 02 22 02
(nastavak) Napomene Promet unutarnjim plovnim putovima mijenja se zahvaljujući novim tehnologijama koje dovode do sigurnijeg, digitalnog i održivijeg sektora.
Operacijama autonomnih plovila stvorit će se nove poslovne prilike, kao i novi izazovi, čime će se poduprijeti izazovi Unije u pogledu digitalizacije i održivosti.
Svemirski podaci EU-a iz Galilea, EGNOS-a i Copernicusa bit će ključni pokretači te transformacije jer će se njima olakšati pouzdane i robusne informacije za određivanje položaja i usklađene slike plovnih putova i okoliša koje su potrebne za siguran i zelen autonoman rad.
Utvrđena je potreba za vrlo preciznim i otpornim pozicioniranjem za operacije kao što su: navigacija uskim plovnim putovima, prolasci ispod mostova, prolazak ustava, samovezivanje i operacije simultanog privezivanja.
Za daljnju automatizaciju (bez ljudske intervencije) dobro bi došle dodatne značajke koje će osigurati faktori diferencijacije sustava Galileo, a koje još nisu iskorištene, kao što su autentifikacija i integritet pozicioniranja.
Definicija autonomnog rada može se oslanjati na pouzdane snimke područja kojim će se plovilo kretati.
Danas se gospodarski subjekti i proizvođači oslanjaju na različite izvore takvih podataka koji dovode do neusklađenog pristupa.
Međutim, snimke iz programa Copernicus osigurat će homogen pristup Unije, čime će se poduprijeti sigurna integracija istodobnih autonomnih operacija, kao i integracija s prometom s posadom.
Pripremno djelovanje bit će usredotočeno na sljedeće: — sudjelovanje u postojećim radnim skupinama koje se bave rješenjima za autonomna plovila, uključujući različite javne/privatne platforme i razgovore s ključnim dionicima u industriji, kao što su brodarska udruženja, lučki operatori, relevantna tijela za pomorstvo i unutarnje plovne putove; — doprinos normizaciji u okviru Europskog odbora za izradu standardâ unutarnje plovidbe (CESNI, Comité Européen pour l’Élaboration de Standards dans le Domaine de Navigation Intérieure); — utvrđivanje korisničkih zahtjeva za sigurnu plovidbu unutarnjim plovnim putovima na kojima će istodobno postojati autonomna, daljinski upravljana i ručno upravljana plovila; — definiranje koncepta potrebnih rezultata u pogledu operacija i pozicioniranja za različite operacije autonomnih plovila; — utvrđivanje glavnih izazova koje treba prevladati kako bi se osigurali siguran rad i otporno pozicioniranje; — utvrđivanje i analiza tehničkih i regulatornih prepreka (npr. nedostatak normi i propisa), vrijednosnog lanca industrije i novih poslovnih modela koji bi se mogli pojaviti u plovidbi unutarnjim plovnim putovima koristeći se trodimenzionalnim sinergijama satelitske navigacije, snimaka i telekomunikacija; — utvrđivanje mogućih mjera na nacionalnoj razini te na regionalnoj i lokalnoj razini za poticanje poslovnog razvoja i podupiranje MSP-ova/start-up poduzeća u pružanju svemirskih rješenja EU-a za ostvarivanje budućih kapaciteta autonomnih plovila Unije za unutarnje plovne putove; — izradu prototipa opreme u vozilu koja se koristi faktorima diferencijacije sustava Galileo kako bi se zadovoljile glavne potrebe koje dosad nisu bile pokrivene postojećom opremom, s naglaskom na upotrebi Galileove autentifikacije kako bi se spriječilo lažno prikazivanje ili upotreba lažnih signala i posljedično spriječile nesreće; prototipovi opreme izrađeni u okviru ovog pilot-projekta trebali bi se temeljiti, kad je to moguće, na postojećim komercijalnim gotovim sastavnim dijelovima;